chhatramani/nepal_legal_regulations_corpus_np huggingface dataset:
प्राचीन स्मारक संरक्षण नियमावली २०४६ (Ancient Monument Protection Regulation, 1989)

४.१.२ उपनियम ४.१.१ बमोजिमको निवेदन पर्न आएमा मुख्य पुरातत्व अधिकृतले तत्सम्बन्धमा आवश्यक जाँचबुझ गरी उपनियम ४.१.१ बमोजिमको कुनै काम गर्दा संरक्षित स्मारक क्षेत्रमा कुनै प्रतिकूल असर नपर्ने भएमा अनुसूची-२ बमोजिमको ढाँचामा त्यस्तो काम गर्न स्वीकृति दिनेछ । ४.२ निर्माण सम्बन्धी मापदण्ड: संरक्षित स्मारक क्षेत्रभित्र कसैको हकभोगको जग्गामा निर्माण गरिने घर वा भवन, साविक आकारमा परिवर्तन हुने गरी गरिने मर्मत, थपघट वा पुनः निर्माण सम्बन्धमा विभागले प्राविधिक समितिको परामर्श लिई त्यस्तो क्षेत्रको महत्वलाई समेत ध्यानमा राखी त्यस्तो क्षेत्रमा गरिने निर्माण कार्यको शैली र आवश्यक मापदण्ड तोकी सार्वजनिक सूचनाको रूपमा सम्बन्धित स्मारक क्षेत्रको कार्यालयको सूचना पाटीमा टाँस्ने व्यवस्था गर्नेछ । ४.३ पुरातत्विक वस्तुको विवरण: । ४.३.१ प्रमुख जिल्ला अधिकारीले प्रत्येक वर्ष आषाढ मसान्तभित्र आफ्नो जिल्लाभित्र रहेका पुरातत्विक वस्तुहरूको विवरण अनुसूची-३ बमोजिमको फाराममा भरी सम्भव भएसम्म त्यस्तो वस्तुको फोटो समेत मुख्य पुरातत्व अधिकृतसमक्ष पठाउनु पर्नेछ । ४.३.२ प्रमुख जिल्ला अधिकारीले आफ्नो जिल्लाभित्र कुनै पुरातत्विक वस्तु फेला परेको जानकारी पाएमा त्यसरी जानकारी पाएको मितिले पैंतीस दिनभित्र सो वस्तुको सम्पूर्ण विवरण अनुसूची-४ बमोजिमको फाराममा भरी सम्भव भएसम्म त्यस्तो वस्तुको फोटो समेत मुख्य पुरातत्व अधिकृतसमक्ष पठाउनु पर्नेछ । ४.३.३ उपनियम ४.३.१ वा उपनियम ४.३.२ बमोजिम विवरण प्राप्त भएमा मुख्य पुरातत्व अधिकृतले त्यस्तो पुरातत्विक वस्तुको संरक्षणको लागि आवश्यक व्यवस्था गर्नुपर्नेछ । ४.४ पुरातत्विक उत्खनन् गर्ने स्वीकृति: । ४.४.१ कुनै प्राचीन स्मारक रहेको ठाउँमा पुरातत्विक उत्खनन् गर्न चाहने व्यक्ति वा संस्थाले नेपाल सरकारको पूर्व स्वीकृतिको लागि अनुसूची-५ बमोजिमको ढाँचामा विभागमा दरखास्त दिनु पर्नेछ । ४.४.२ उपनियम ४.४.१ बमोजिमको दरखास्त पर्न आएमा विभागले तत्सम्बन्धमा आवश्यक जाँचबुझ गरी उत्खनन् गर्न दिन उपयुक्त देखेमा उत्खनन् गर्न सिफारिश सहित नेपाल सरकार, संस्कृति, पर्यटन तथा नागरिक उड्डयन मन्त्रालयमा पठाउनु पर्नेछ र नेपाल सरकारबाट स्वीकृति दिने निर्णय भएमा अनुसूची-६ बमोजिमको ढाँचामा स्वीकृति दिनु पर्नेछ । पहिलो संशोधनद्वारा थप । ४.५ प्राचीन स्मारकको मर्मत तथा जीर्णोद्धार: । ४.५.१ प्राचीन स्मारकको मर्मत तथा जीर्णोद्धार गर्दा स्मारकको मौलिकता, संवेदनशीलता, राष्ट्रिय कला र संस्कृतिको संरक्षण गरी अनुसन्धानमूलक ढंगबाट स्मारकको मर्मत तथा जीर्णोद्धार गर्नु गराउनु पर्नेछ । ४.५.२ आर्थिक प्रशासन सम्बन्धी नियमहरू, २०४२ अनुसार बोलपत्र प्रथाद्वारा प्राचीन स्मारकको मर्मत तथा जीर्णोद्धार कार्य गर्दा, गराउँदा उपनियम ४.५.१ को मनसाय अनुरूप गर्न नसकिने वा स्मारक नै नष्ट हुने वा विग्रिन सक्ने सम्भावना देखिएमा त्यस्ता कामहरू प्राचीन स्मारक सम्बन्धी अनुभव भएका व्यक्ति वा फर्महरू मध्येबाट विभागले दरभाउपत्र (कोटेशन) वा अमानतबाट गर्न गराउन सक्नेछ ।
प्राचीन स्मारक संरक्षण नियमावली २०४६ (Ancient Monument Protection Regulation, 1989)

४.५.३ उपनियम ४.५.२ बमोजिम मर्मत तथा जीर्णोद्धार कार्य गर्दा गराउँदा विभागले दरभाउपत्र (कोटेशन) वा अमानतबाट गर्न गराउन गोरखापत्रमा सूचना प्रकाशित गरी प्राचीन स्मारक सम्बन्धी अनुभव भएका व्यक्ति वा फर्महरूबाट दरखास्त आह्वान गरी प्राप्त हुन आएका दरखास्तवाला व्यक्ति वा फर्मलाई प्रि-क्वालिफिकेशन (पूर्व योग्यता) गर्ने काम उपनियम ४.६.१ बमोजिमको मर्मत तथा जीर्णोद्धार प्रक्रिया निर्धारण समितिले गर्नेछ । पहिलो संशोधनद्वारा थप । ४.६ मर्मत तथा जीर्णोद्धार प्रक्रिया निर्धारण समिति: । ४.६.१ नियम ४.५ बमोजिम प्राचीन स्मारकको मर्मत तथा जीर्णोद्धार कार्य गर्नको लागि नेपाल सरकारले देहाय बमोजिम मर्मत तथा जीर्णोद्धार प्रक्रिया निर्धारण समिति गठन गर्नेछ:- । ४.६.१.१ महानिर्देशक, पुरातत्व विभाग — संयोजक । ४.६.१.२ प्रतिनिधि, आर्किटेक्ट (रा.प.द्वितीय श्रेणी), भवन विभाग — सदस्य । ४.६.१.३ डिभिजनल इन्जिनियर, पुरातत्व विभाग — सदस्य । ४.६.१.४ प्रतिनिधि, १अधिकृतस्तर) महालेखा नियन्त्रक कार्यालय — सदस्य । ४.६.१.५ प्रतिनिधि, १अधिकृतस्तर) संस्कृति, पर्यटन तथा नागरिक उड्डयन मन्त्रालय — सदस्य । ४.६.१.६ प्रमुख पुरातत्विक स्थल संरक्षण तथा जीर्णोद्धार शाखा, पुरातत्व विभाग — सदस्य-सचिव । ४.६.२ मर्मत तथा जीर्णोद्धार प्रक्रिया निर्धारण समितिको बैठक सम्बन्धी कार्यविधि समिति आफैले व्यवस्थित गर्न सक्नेछ । दोस्रो संशोधनद्वारा थप । ४.७ विशेष ज्यालादर तथा मूल्य निर्धारण समिति: । ४.७.१ नेपाल सरकारले देहायका पदाधिकारीहरू रहेको एक विशेष ज्यालादर तथा मूल्य निर्धारण समिति गठन गर्नेछ:- । ४.७.१.१ प्रधान अन्वेषण अधिकारी, पुरातत्व विभाग — अध्यक्ष । ४.७.१.२ सिनियर डिभिजनल इन्जिनियर, भवन विभाग — सदस्य । ४.७.१.३ प्रतिनिधि, (अधिकृतस्तर) महालेखा नियन्त्रकको कार्यालय — सदस्य । ४.७.१.४ प्रतिनिधि, (अधिकृतस्तर) जिल्ला प्रशासन कार्यालय, काठमाडौँ — सदस्य । ४.७.१.५ सिनियर डिभिजनल इन्जिनियर, पुरातत्व विभाग — सदस्य-सचिव । ४.७.२ नियम ४.७.१ बमोजिम गठित समितिको बैठक सम्बन्धी कार्यविधि समिति आफैले निर्धारण गरे बमोजिम हुनेछ । दोस्रो संशोधनद्वारा थप । ४.८ विशेष ज्यालादर तथा मूल्य निर्धारण समितिको काम कर्तव्य र अधिकार: । ४.८.१ नेपाल सरकार, भवन विभागले तोकिएका मापदण्ड अनुसार गर्नुपर्ने गरी तोकिएका प्राचीन स्मारक बाहेक अन्य प्राचीन स्मारकहरूको मर्मत, जीर्णोद्धार तथा पुनर्निर्माण गर्ने सम्बन्धमा विशेष ज्यालादर तथा मूल्य निर्धारण समितिको काम, कर्तव्य र अधिकार देहाय बमोजिम हुनेछ । ४.८.१.१ प्राचीन स्मारकको मर्मत, जीर्णोद्धार तथा पुन निर्माण गराउँदा कामदार तथा कालिगढहरूलाई दिइने विशेष ज्याला दरको रकम निर्धारण गर्ने । ४.८.१.२ प्राचीन स्मारकको मर्मत, जीर्णोद्धार तथा पुननिर्माण गराउँदा आवश्यक पर्ने परम्परागत निर्माण सामग्रीहरूको मूल्य निर्धारण गर्ने । ४.८.१.३ प्राचीन स्मारकको मर्मत, जीर्णोद्धार तथा पुननिर्माण गराउँदा लाग्ने कामदार तथा कालिगढहरूको संख्या तोक्ने । तेस्रो संशोधनद्वारा संशोधित । ४.९. बैठक भत्ता: यस नियमावली बमोजिम गठित विभिन्न समितिहरूका पदाधिकारीहरूले ती समितिहरूको बैठकमा भाग लिए वापत विभागले तोकिदिए बमोजिम बैठक भत्ता पाउन सक्नेछन् । तर विभागले बैठक भत्ता तोक्नु अघि संस्कृति, पर्यटन तथा नागरिक उड्डयन मन्त्रालयको सहमति लिनुपर्नेछ ।
प्राचीन स्मारक संरक्षण नियमावली २०४६ (Ancient Monument Protection Regulation, 1989)

तेस्रो संशोधनद्वारा संशोधित । ४.९. बैठक भत्ता: यस नियमावली बमोजिम गठित विभिन्न समितिहरूका पदाधिकारीहरूले ती समितिहरूको बैठकमा भाग लिए वापत विभागले तोकिदिए बमोजिम बैठक भत्ता पाउन सक्नेछन् । तर विभागले बैठक भत्ता तोक्नु अघि संस्कृति, पर्यटन तथा नागरिक उड्डयन मन्त्रालयको सहमति लिनुपर्नेछ । तेस्रो संशोधनद्वारा थप । ४.१०. प्राचीन स्मारक संरक्षण कोष: । ४.१०.१ ऐतिहासिक तथा कलात्मक दृष्टिकोणबाट महत्वपूर्ण मानिएका प्राचीन स्मारकहरूको संरक्षण गर्नको निमित्त एक प्राचीन स्मारक संरक्षण कोष रहनेछ । ४.१०.२ कोषमा देहाय बमोजिमका रकमहरू रहनेछन्ः- । ४.१०.२.१ नेपाल सरकारबाट प्राप्त रकम । ४.१०.२.२ कुनै व्यक्ति वा संस्थाले चन्दा वा सहायता स्वरूप प्रदान गरेको रकम । ४.१०.२.३ अन्तर्राष्ट्रिय संघ संस्था, विदेशी सरकार वा व्यक्तिबाट प्राप्त रकम । ४.१०.२.४ संरक्षित स्मारक क्षेत्रहरूमा चलचित्र, टेलिलचित्र, वृत्तचित्र आदि छायाङ्कन गर्दा लाग्ने शुल्कबाट प्राप्त रकम । ४.१०.२.५ स्मारक क्षेत्रमा प्रवेश गर्न लगाइएको प्रवेश शुल्क वा अन्य शुल्कबाट प्राप्त रकम । ४.१०.२.६ विभागबाट प्रकाशित हुने पुस्तक पुस्तिका, पत्रिका तथा पोष्टर आदिको बिक्रीबाट प्राप्त रकम । ४.१०.३ कोषमा जम्मा हुन आएको रकम इतिहास, कला, वास्तुकला, धार्मिक एवं साँस्कृतिक दृष्टिकोणबाट महत्वपूर्ण मानिएका निजी वा सार्वजनिक स्मारकहरूको जीर्णोद्धार तथा संरक्षणको निमित्त खर्च गरिनेछ । तर कुनै खास स्मारकलाई नै तोकिएर प्राप्त हुन आएको रकम सोही स्मारकको जीर्णोद्धार तथा संरक्षण कार्यमा मात्र खर्च गरिनेछ । ४.१०.४ कोषको आय व्ययको लेखा प्रचलित कानून बमोजिम राखी महालेखा परीक्षकको विभाग वा सो विभागबाट तोकेको लेखापरीक्षकबाट लेखापरीक्षण गराउनु पर्नेछ । तेस्रो संशोधनद्वारा थप । ४.११. कोष सञ्चालन समिति: । ४.११.१ नियम ४.१० को उपनियम ४.१०.३ को प्रयोजनको लागि कोषको सञ्चालन गर्न देहाय बमोजिमको एक सञ्चालन समिति रहनेछः- । ४.११.१.१ सचिव, संस्कृति, पर्यटन तथा नागरिक उड्डयन मन्त्रालय — अध्यक्ष । ४.११.१.२ महानिर्देशक, विभाग — सदस्य । ४.११.१.३ प्रतिनिधि, अर्थ मन्त्रालय — सदस्य । ४.११.१.४ प्रतिनिधि, संस्कृति र पुरातत्व सम्बन्धी केन्द्रीय शिक्षण विभाग, त्रिभुवन विश्वविद्यालय — सदस्य । ४.११.१.५ प्राचीन स्मारक संरक्षण सम्बन्धी कार्यमा संलग्न गैरसरकारी संस्थाहरू मध्येबाट नेपाल सरकारले मनोनित गरेको एक जना व्यक्ति —सदस्य । ४.११.२ उपनियम ४.११.१.५ बमोजिम मनोनित व्यक्तिको पदावधि एक वर्षको हुनेछ । पुनः अर्को एक अवधिको लागि निजको मनोनयन हुन सक्नेछ । ४.११.३ कोषको रकम कोषको सञ्चालक समितिले तोकेको कुनै वाणिज्य बैंकमा खाता खोली जम्मा गरिनेछ । त्यस्तो खाताको सञ्चालन विभागको महानिर्देशक र सञ्चालक समितिले तोकेको विभागको अधिकृत कर्मचारीको संयुक्त दस्तखतबाट हुनेछ । ४.११.४ कोष सञ्चालक समितिको सचिवको काम गर्न विभागले कुनै अधिकृत कर्मचारीलाई तोक्न सक्नेछ । तेस्रो संशोधनद्वारा थप । ४.१२. संरक्षित स्मारक क्षेत्रभित्र चलचित्र छायाङ्कन सम्बन्धी व्यवस्था: । ४.१२.१ संरक्षित स्मारक क्षेत्रहरूभित्र चलचित्र, टेलिलचित्र, वृत्तचित्र आदिको छायाङ्कन गर्न चाहने स्वदेशी वा विदेशी व्यक्तिले विभागको पूर्व स्वीकृति लिनु पर्नेछ ।
प्राचीन स्मारक संरक्षण नियमावली २०४६ (Ancient Monument Protection Regulation, 1989)

तेस्रो संशोधनद्वारा थप । ४.१२. संरक्षित स्मारक क्षेत्रभित्र चलचित्र छायाङ्कन सम्बन्धी व्यवस्था: । ४.१२.१ संरक्षित स्मारक क्षेत्रहरूभित्र चलचित्र, टेलिलचित्र, वृत्तचित्र आदिको छायाङ्कन गर्न चाहने स्वदेशी वा विदेशी व्यक्तिले विभागको पूर्व स्वीकृति लिनु पर्नेछ । ४.१२.२ उपनियम ४.१२.१ बमोजिम विभागको स्वीकृति लिनु पर्दा अनुसूची-७ मा तोकिए बमोजिमको दस्तुर सहित विभाग समक्ष निवेदन दिनु पर्नेछ । ४.१२.३ उपनियम ४.१२.२ बमोजिम विभाग समक्ष निवेदन दिँदा छायाङ्कन गर्ने चलचित्र, टेलिलचित्र, वृत्तचित्र आदिको कथा वा स्क्रिप्टको प्रतिलिपि समेत पेश गर्नु पर्नेछ । ४.१२.४ छायाङ्कनका लागि उपयोग गरिने संरक्षित स्मारक क्षेत्र निजी स्वामित्वमा रहेको भए त्यस्ता स्मारक क्षेत्रको सञ्चालकको समेत अनुमति लिनु पर्नेछ । ४.१२.५ यस नियममा अन्यत्र जुनसुकै कुरा लेखिएको भए तापनि नेपाल सरकारको कार्यक्रम तथा नीति अनुसारको कार्यमा सघाउ पुर्‍याउन वा मुनाफा रहित उद्देश्यले सार्वजनिक कल्याणकारी संस्थाका लागि छायाङ्कन गर्दा नेपाल सरकारले अनुसूची-७ मा तोकिए बमोजिम दस्तुर मिन्हा गर्न सक्नेछ । तेस्रो संशोधनद्वारा थप । ४.१३. चलचित्र सेन्सर गर्दा प्रतिनिधि आमन्त्रण गर्नु पर्ने: प्रचलित कानून बमोजिम चलचित्र, टेलिलचित्र, वृत्तचित्र आदिको सेन्सर गर्दा संरक्षित स्मारक क्षेत्रमा छायाङ्कन गरिएको चलचित्र, टेलिलचित्र, वृत्तचित्र आदि भए विभागका अधिकृत प्रतिनिधिलाई समेत आमन्त्रण गर्नु पर्नेछ र स्वीकृति विपरीतका दृश्यहरू छायाङ्कन गरिएको देखिएमा त्यस्ता दृश्यहरू हटाउन सकिनेछ । अनुसूची-१ । (उपनियम ४.१.१ सँग सम्बन्धित) । निवेदनपत्र । श्री पुरातत्व विभाग, । अञ्चल जिल्लास्थित ठाउँमा रहेको संरक्षित स्मारक क्षेत्रभित्र मैले/हामीले देहायको अवधिभित्र देहायको काम गर्न लागेकोले सो को लागि त्यस विभागको स्वीकृति पाउन यो निवेदन पेश गरेको छु/छौं । लेखिए बाहेक अन्य काम कुरा गरेमा प्रचलित कानून बमोजिम सहुँला बुझाउँला । संरक्षित स्मारक क्षेत्रभित्र गर्न लागेको कामको विवरण र सो कामको लागि लाग्ने अवधि । निवेदक, - । नाम, थरः- । दस्तखत:- । मिति:- । पूरा ठेगाना:- । अस्थायी ठेगाना:- । अनुसूची-२ । (उपनियम ४.१.२ सँग सम्बन्धित) । नेपाल सरकार । संस्कृति, पर्यटन तथा नागरिक उड्डयन मन्त्रालय । पुरातत्व विभाग । प.सं. । मिति:- । विषय:- स्वीकृति । श्री । महाशय, । तपाईंले अञ्चल जिल्ला (ठाउँ) को प्राचीन स्मारक रहेको क्षेत्रभित्र तपसीलमा लेखिएको काम गर्न स्वीकृतिको लागि यस विभागमा निवेदन दिनुभएकोमा देहायका शर्तहरू पालन गर्ने गरी तपसीलका काम गर्न दिने भनी मिति मा निर्णय भएकोले यो स्वीकृति दिइएको छ । तत्सम्बन्धी ऐन नियम र उल्लेखित शर्तहरूको पूर्ण पालन गरी उल्लेखित अवधिभित्र काम पूरा गर्नुहोला, अन्यथा कानून बमोजिम हुने व्यहोरा समेत अवगत गराइन्छ । तपसील । शर्तहरू र कामको अवधि । पुरातत्व अधिकृत । अनुसूची-३ । (उपनियम ४.३.१ सँग सम्बन्धित) । पुरातत्व वस्तुको विवरण फाराम - १ । अञ्चल । जिल्ला । क्र. सं. पुरातत्व वस्तुको नाम निर्माण भएको पदार्थ प्राचीनता (सम्भावित काल) नाप (लम्बाइ, चौडाइ, मोटाइ आदि) पहिलो संशोधनद्वारा संशोधित । पुरातत्व वस्तु रहेको ग्रामीण क्षेत्र/नगर क्षेत्र वडा नं. गाउँ टोल स्थानको विवरण कैफियत । प्रमुख जिल्ला अधिकारी । मिति:- । अनुसूची-४ । (उपनियम ४.३.२ सँग सम्बन्धित) । पुरातत्व वस्तुको विवरण फाराम-२ । अञ्चल । जिल्ला ।
प्राचीन स्मारक संरक्षण नियमावली २०४६ (Ancient Monument Protection Regulation, 1989)

पुरातत्व वस्तु रहेको ग्रामीण क्षेत्र/नगर क्षेत्र वडा नं. गाउँ टोल स्थानको विवरण कैफियत । प्रमुख जिल्ला अधिकारी । मिति:- । अनुसूची-४ । (उपनियम ४.३.२ सँग सम्बन्धित) । पुरातत्व वस्तुको विवरण फाराम-२ । अञ्चल । जिल्ला । क्र. सं. पुरातत्व वस्तुको नाम निर्माण भएको पदार्थ प्राचीनता (सम्भावित काल) नाप (लम्बाइ, चौडाइ, मोटाइ आदि) पहिलो संशोधनद्वारा संशोधित । पुरातत्व वस्तु फेला परेको ग्रामीण क्षेत्र/नगर क्षेत्र वडा नं. गाउँ टोल स्थानको विवरण कैफियत । प्रमुख जिल्ला अधिकारी । मिति:- । अनुसूची-५ । (उपनियम ४.४.१ सँग सम्बन्धित) । निवेदनपत्र । श्री पुरातत्व विभाग, । मैले/हामीले यस संस्थाले अञ्चल जिल्ला स्थित (ठाउँ) को प्राचीन स्मारक रहेको ठाउँमा तपसीलको चार किल्लाभित्रको क्षेत्रमा मिति देखि सम्म पुरातत्व उत्खनन् गर्न चाहेकोले सो को पूर्व स्वीकृतिको लागि उक्त स्थानको फोटो, नक्सा र तत्सम्बन्धी अन्य विवरण समेत यसैसाथ संलग्न राखी यो निवेदन गरेको छु/छौं । तपसील । पूर्व:- । पश्चिम:- । उत्तर:- । दक्षिण:- । निवेदक । व्यक्ति वा संस्थाको नाम:- । दस्तखत:- । मिति:- । अस्थायी ठेगाना:- । अनुसूची-६ । (उपनियम ४.४.२ सँग सम्बन्धित) । नेपाल सरकार । संस्कृति, पर्यटन तथा नागरिक उड्डयन मन्त्रालय । पुरातत्व विभाग । प.सं. । मिति:- । विषय:- पुरातत्व उत्खनन् गर्ने स्वीकृति । श्री । महाशय, । तपाईंले अञ्चल जिल्ला (ठाउँ) को प्राचीन स्मारक रहेको ठाउँमा तपसीलको चार किल्लाभित्रको क्षेत्रमा पुरातत्व उत्खनन् गर्ने पूर्व स्वीकृतिको लागि यस विभागमा निवेदन दिनुभएकोमा आवश्यक जाँचबुझ गर्दा उक्त ठाउँमा देहायका शर्तहरू पालन गर्ने गरी पुरातत्व उत्खनन् गर्न स्वीकृति दिने भनी मिति मा नेपाल सरकारको निर्णय भएकोले उत्खनन् गर्ने स्वीकृति प्रदान गरिएको छ । तत्सम्बन्धमा ऐन नियम र उल्लेखित शर्तहरूको पूर्ण पालन गरी गर्नुहोला, अन्यथा कानून बमोजिम हुने व्यहोरा समेत अवगत गराइन्छ । तपसील । पूर्व:- । पश्चिम:- । उत्तर:- । दक्षिण:- । शर्तहरू:- । पुरातत्व अधिकृत । तेस्रो संशोधनद्वारा थप । अनुसूची-७ । (उपनियम ४.१२.२ सँग सम्बन्धित) । चलचित्र छायाङ्कन गर्दा लाग्ने दस्तुर । १. नेपाली नागरिक वा अन्य कुनै संस्थाबाट निर्माण गरिने प्रत्येक कथानक चलचित्रका लागि दुई हजार रुपैयाँ । २. नेपाली नागरिक वा अन्य कुनै संस्थाबाट निर्माण गरिने प्रत्येक टेलिललचित्र, वृत्तचित्र वा विज्ञापनका लागि प्रयोग हुने चलचित्रका लागि पाँचसय रुपैयाँ । ३. विदेशी नागरिक वा संस्थाबाट निर्माण गरिने प्रत्येक कथानक चलचित्रका लागि अमेरिकी डलर तीन सय वा सो बराबरको नेपाली रुपैयाँ । ४. विदेशी नागरिक वा संस्थाबाट निर्माण गरिने प्रत्येक टेलिललचित्र, वृत्तचित्र वा विज्ञापनको लागि प्रयोग हुने चलचित्रका लागि अमेरिकी डलर एकसय वा सो बराबरको नेपाली रुपैयाँ ।
प्राविधिक शिक्षा तथा व्यावसायिक तालीम परिषद् नियमावली २०५१ (Technical Education and Vocational Training Council Regulation, 1994)

प्राविधिक शिक्षा तथा व्यावसायिक तालीम परिषद् नियमावली, २०५१ । नेपाल राजपत्रमा प्रकाशित मिति । २०५१ । ०२ । ३० । संशोधन । १. प्राविधिक शिक्षा तथा व्यावसायिक तालीम परिषद् (पहिलो संशोधन) नियमावली, २०६० २०६० । ०३ । १९ । २. प्राविधिक शिक्षा तथा व्यावसायिक तालीम परिषद् (दोस्रो संशोधन) नियमावली, २०७० २०७० । १० । २० । ३. प्राविधिक शिक्षा तथा व्यावसायिक तालीम परिषद् (तेस्रो संशोधन) नियमावली, २०७२ २०७२ । ०३ । २८ । ४. प्राविधिक शिक्षा तथा व्यावसायिक तालीम परिषद् (चौथो संशोधन) नियमावली, २०७५ २०७५ । ०६ । २३ । ५. प्राविधिक शिक्षा तथा व्यावसायिक तालीम परिषद् (पाँचौ संशोधन) नियमावली, २०८२ २०८२ । ०४ । २६ । प्राविधिक शिक्षा तथा व्यावसायिक तालीम परिषद् ऐन, २०५४ को दफा १५ ले दिएको अधिकार प्रयोग गरी नेपाल सरकारले देहायका नियमहरू बनाएको छ । परिच्छेद-१ । प्रारम्भिक । १. संक्षिप्त नाम र प्रारम्भ: (१) यी नियमहरूको नाम "प्राविधिक शिक्षा तथा व्यावसायिक तालीम परिषद् नियमावली, २०५१" रहेको छ । (२) यो नियमावली तुरुन्त प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस नियमावलीमा,- । (क) "ऐन" भन्नाले प्राविधिक शिक्षा तथा व्यावसायिक तालीम परिषद् ऐन, २०५४ सम्झनु पर्छ । (ख) "अध्यक्ष" भन्नाले सभा वा परिषद्का अध्यक्ष सम्झनु पर्छ । (ग) "उपाध्यक्ष" भन्नाले परिषद्को उपाध्यक्ष सम्झनु पर्छ । (घ) "सदस्य-सचिव" भन्नाले सभा वा परिषद्को सदस्य-सचिव सम्झनु पर्छ । (ङ) "परीक्षण समिति" भन्नाले नियम ८ बमोजिम गठित राष्ट्रिय सीप परीक्षण समिति सम्झनु पर्छ । (च) "तालीम समिति" भन्नाले नियम १३ बमोजिम गठित औद्योगिक प्रशिक्षार्थी तालीम समिति सम्झनु पर्छ । (छ) "संस्था" भन्नाले प्राविधिक तथा व्यावसायिक सम्बन्धी तालीम सञ्चालन गर्नको लागि नियम १८ वा १९ बमोजिम परिषद्बाट स्वीकृति प्राप्त संस्था सम्झनु पर्छ । परिच्छेद-२ । अध्यक्ष, उपाध्यक्ष तथा सदस्य-सचिवको काम, कर्तव्य र अधिकार तथा सेवा शर्त । ३. अध्यक्षको काम, कर्तव्य र अधिकार: अध्यक्षले परिषद्सँग सम्बन्धित जुनसुकै विषय वा कार्यको निरीक्षण तथा जाँचबुझ गर्न तथा सो सम्बन्धमा परिषद्का कुनै पदाधिकारी वा कर्मचारीलाई आवश्यक निर्देशन दिन सक्नेछ । दोस्रो संशोधनद्वारा थप । ३क. सिफारिस समिति सम्बन्धी व्यवस्था: (१) परिषद्को उपाध्यक्ष मनोनयन गर्न वा सदस्य-सचिव तोक्ने सम्बन्धमा नेपाल सरकार समक्ष सिफारिस गर्न देहायको एक सिफारिस समिति रहनेछ:- । (क) राष्ट्रिय योजना आयोगको सदस्य (शिक्षा हेर्ने) - अध्यक्ष । पाँचौ संशोधनद्वारा संशोधित । (ख) सचिव, शिक्षा, विज्ञान तथा प्रविधि मन्त्रालय - सदस्य । (ग) नेपाल सरकारको विशिष्ट श्रेणीको पदबाट अवकाश पाएका व्यक्तिहरुमध्येबाट पाँचौ संशोधनद्वारा संशोधित । शिक्षा, विज्ञान तथा प्रविधि मन्त्रालयले तोकेको एक जना - सदस्य । (२) उपनियम (१) बमोजिमको समितिको नियम ३ख. बमोजिमको योग्यता पुगेका व्यक्तिहरु मध्येबाट निजको शैक्षिक योग्यता, अनुभव समेतको मूल्याङ्कन गरी तीन जनाको नाम उपाध्यक्षको रुपमा मनोनयन गर्ने सम्बन्धमा नेपाल सरकार समक्ष सिफारिस गर्नु पर्नेछ ।
प्राविधिक शिक्षा तथा व्यावसायिक तालीम परिषद् नियमावली २०५१ (Technical Education and Vocational Training Council Regulation, 1994)

शिक्षा, विज्ञान तथा प्रविधि मन्त्रालयले तोकेको एक जना - सदस्य । (२) उपनियम (१) बमोजिमको समितिको नियम ३ख. बमोजिमको योग्यता पुगेका व्यक्तिहरु मध्येबाट निजको शैक्षिक योग्यता, अनुभव समेतको मूल्याङ्कन गरी तीन जनाको नाम उपाध्यक्षको रुपमा मनोनयन गर्ने सम्बन्धमा नेपाल सरकार समक्ष सिफारिस गर्नु पर्नेछ । (३) उपनियम (१) बमोजिमको समितिले परिषद्को अधिकृत प्रथम श्रेणीको पदमा कम्तीमा पाँच वर्ष काम गरेका कर्मचारीहरुमध्येबाट अनुसूचीमा उल्लिखित आधारमा छनौट गरी सबैभन्दा बढी अङ्क प्राप्त गर्ने तीन जनाको नाम सदस्य-सचिवको रुपमा तोक्ने सम्बन्धमा नेपाल सरकार समक्ष सिफारिस गर्नु पर्नेछ । (४) उपनियम (१) बमोजिमको समितिको बैठक सम्बन्धी कार्यविधि सो समिति आफैँले गरे बमोजिम हुनेछ । दोस्रो संशोधनद्वारा थप । ३ख. उपाध्यक्ष हुनको लागि चाहिने योग्यता: (१) देहायको योग्यता र अनुभव भएको व्यक्ति परिषद्को उपाध्यक्ष हुन योग्य हुनेछ:- । (क) मान्यता प्राप्त शिक्षण संस्थाबाट कम्तीमा स्नातकोत्तर उपाधि हासिल गरेको, । पाँचौ संशोधनद्वारा संशोधित । (ख) इन्जिनियरिङ, कृषि, चिकित्सा शिक्षा, वन, शिक्षा प्रशासन वा प्राविधिक शिक्षा तथा व्यावसायिक तालीमको क्षेत्रमा कम्तीमा पन्ध्र वर्ष काम गरेको, । (ग) चालीस वर्ष उमेर पूरा भई साठी वर्ष उमेर ननाघेको । (२) उपनियम (१) मा जुनसुकै कुरा लेखिएको भए तापनि परिषद्बाट सम्बन्धन प्राप्त संस्थाको सञ्चालक पदमा कार्यरत व्यक्ति उपाध्यक्षको पदमा मनोनयन हुन सक्ने छैन । ४. उपाध्यक्षको काम, कर्तव्य र अधिकार: उपाध्यक्षको काम, कर्तव्य र अधिकार देहाय बमोजिम हुनेछ :- । (क) परिषद्को नीति निर्धारण गर्ने सम्बन्धमा सभा र परिषद्लाई सहयोग गर्ने, । (ख) परिषद्को वार्षिक कार्यक्रम तथा बजेट तयार गर्न लगाई स्वीकृतिको लागि सभा समक्ष पेश गर्ने, । (ग) परिषद्को वार्षिक कार्यक्रमको आन्तरिक मूल्याङ्कन गराउने तथा सोको प्रगति सभा समक्ष पेश गर्ने, । (घ) सभामा पेश गर्नु पर्ने प्रस्ताव तयार गर्ने, गराउने, । (ङ) सभाबाट भएका निर्णयको कार्यान्वयन गर्ने, गराउने, । (च) प्राविधिक शिक्षा तथा व्यावसायिक तालीमको सञ्चालन तथा विकासको लागि शिक्षण, प्रशिक्षण तथा अनुसन्धानको व्यवस्था गर्ने, गराउने, । (छ) परिषद्को अल्पकालीन तथा दीर्घकालीन योजना र कार्यक्रम कार्यान्वयनको लागि समन्वय गर्ने, गराउने, । (ज) सभा वा परिषद्बाट निर्देशन भए बमोजिमका अन्य काम गर्ने । ५. उपाध्यक्षको सेवा, शर्त तथा सुविधा: (१) उपाध्यक्ष परिषद्को वैतनिक वा अवैतनिक पदाधिकारी हुन सक्नेछ । (२) उपाध्यक्षको पदावधि चार वर्षको हुनेछ । (३) उपाध्यक्षको पारिश्रमिक र अन्य सुविधाहरु नेपाल सरकारले तोके बमोजिम हुनेछ । ६. सदस्य-सचिवको काम, कर्तव्य र अधिकार: सदस्य-सचिवको काम, कर्तव्य र अधिकार देहाय बमोजिम हुनेछ:- । (क) परिषद्को नीति निर्धारण गर्ने सम्बन्धमा सभा र परिषद्लाई सहयोग गर्ने । (ख) सभा र परिषद्मा पेश गर्नु पर्ने प्रस्तावहरु तयार गर्ने, गराउने । (ग) सभा र परिषद्बाट भएका निर्णयहरुको कार्यान्वयन गर्ने, गराउने । (घ) पाँचौ संशोधनद्वारा झिकिएको । (ङ) परिषद्को वित्तीय कारोबारको लेखा ठीकसँग राख्न लगाउने । (च) पाँचौ संशोधनद्वारा झिकिएको ।
प्राविधिक शिक्षा तथा व्यावसायिक तालीम परिषद् नियमावली २०५१ (Technical Education and Vocational Training Council Regulation, 1994)

(ख) सभा र परिषद्मा पेश गर्नु पर्ने प्रस्तावहरु तयार गर्ने, गराउने । (ग) सभा र परिषद्बाट भएका निर्णयहरुको कार्यान्वयन गर्ने, गराउने । (घ) पाँचौ संशोधनद्वारा झिकिएको । (ङ) परिषद्को वित्तीय कारोबारको लेखा ठीकसँग राख्न लगाउने । (च) पाँचौ संशोधनद्वारा झिकिएको । (छ) परिषद्को आन्तरिक लेखा परीक्षण तथा अन्तिम लेखा परीक्षण गराउने र बेरुजु फछ्र्यौट तथा खर्च समर्थन सम्बन्धमा परिषद्ले तोके बमोजिम काम गर्ने । (ज) परिषद्ले सम्पत्तिको संरक्षण तथा सञ्चालन सम्बन्धमा आवश्यक कार्य गर्ने, गराउने । (झ) परिषद्को कर्मचारीहरुको सबै किसिमका बिदाहरु स्वीकृत गर्ने । (ञ) आचरण उल्लङ्घन गर्ने परिषद्का प्रशिक्षक तथा कर्मचारी उपर विभागीय कारबाही चलाउने । पाँचौ संशोधनद्वारा संशोधित । (ट) सभा वा परिषद्बाट निर्देशन भए बमोजिमका अन्य काम गर्ने । ७. सदस्य-सचिवको सेवा, शर्त तथा सुविधा: (१) सदस्य-सचिव परिषद्को पूरा समय काम गर्ने प्रमुख प्रशासकीय पदाधिकारी हुनेछ । (२) सदस्य-सचिवको पदावधि चार वर्षको हुनेछ । दोस्रो संशोधनद्वारा थप । (२क) उपनियम (२) मा जुनसुकै कुरा लेखिएको भएतापनि सदस्य-सचिवमा कार्यक्षमताको अभाव भएमा, निजको पदीय जिम्मेवारी पूरा नगरेमा वा निजले परिषद्को हित विपरीत कुनै कार्य गरेको प्रमाणित भएमा परिषद्को सिफारिसमा नेपाल सरकारको निजलाई जुनसुकै बखत सदस्य-सचिवको पदबाट हटाउन सक्नेछ । तर त्यसरी पदबाट हटाउनु अघि निजलाई सफाई पेश गर्ने मनासिब मौकाबाट वञ्चित गरिने छैन । (३) सदस्य-सचिवले परिषद्को कर्मचारीले पाए सरहको विदा लगायतका अन्य सुविधा समेत पाउनेछ । सदस्य-सचिवले विदा बस्दा पाँचौ संशोधनद्वारा संशोधित । उपाध्यक्षको स्वीकृति लिनु पर्नेछ । पाँचौ संशोधनद्वारा थप । तर पर्व तथा भैपरी आउने विदा र सात दिनसम्मको घर विदा बस्नु परेमा उपाध्यक्षलाई मौखिक जानकारी गराई बस्न सक्नेछ । दोस्रो संशोधनद्वारा थप । (३क) सदस्य-सचिवको पदमा तोकिएको कर्मचारी कुनै कारणले सदस्य-सचिव पदमा नरहेमा निजको परिषद्मा रहेको पदाधिकारी स्वतः समाप्त हुनेछ । दोस्रो संशोधनद्वारा थप । (३ख) सदस्य-सचिव कुनै कारणले सो पदमा नरहेमा निजले प्रचलित कानून बमोजिम अन्यथा व्यवस्था भएकोमा बाहेक सो पद अनुसारको सुविधा पाउनेछ । दोस्रो संशोधनद्वारा थप । (३ग) ऐन वा नियमावली बमोजिम सदस्य-सचिव नतोकिएसम्म वा सदस्य-सचिवको अनुपस्थितिमा परिषद्को सबैभन्दा वरिष्ठ कर्मचारीले निमित्त सदस्य-सचिव भई कार्य गर्नेछ । (४) सदस्य-सचिवको पारिश्रमिक र अन्य सुविधाहरु नेपाल सरकारले तोके बमोजिम हुनेछ । परिच्छेद-३ । सीपको वर्गीकरण, परीक्षण तथा प्रमाणीकरण । पहिलो संशोधनद्वारा संशोधित । ८. राष्ट्रिय सीप परीक्षण समितिको गठन: (१) सीपको वर्गीकरण, परीक्षण तथा प्रमाणीकरण सम्बन्धमा आवश्यक काम गर्नका लागि देहायको एक राष्ट्रिय सीप परीक्षण समिति गठन गरिएकोछ:- । (क) सदस्य-सचिव, परिषद् - अध्यक्ष । (ख) त्रिभुवन विश्वविद्यालय, इन्जिनियरिङ्ग अध्ययन संस्थानको डीन वा निजले तोकेको सो संस्थानको राजपत्रङ्कित प्रथम श्रेणी सरहको व्यक्ति - सदस्य । पाँचौ संशोधनद्वारा संशोधित । (ग) सह-सचिव, शिक्षा, विज्ञान तथा प्रविधि मन्त्रालय - सदस्य । (घ) सह-सचिव, परीक्षा तथा सिफारिस महाशाखा, लोक सेवा आयोग - सदस्य । (ङ) महानिर्देशक, सहरी विकास तथा भवन निर्माण विभाग - सदस्य । (च) महानिर्देशक, श्रम तथा रोजगार प्रवर्धन विभाग - सदस्य ।